cyanic-selkie/wikianc huggingface dataset:
বাংলাদেশের বিদ্যুৎ খাত
স্বাধীনতার পূর্বে
১৯৪৭ সালে ব্রিটিশ শাসকরা চলে যাবার সময় বাংলাদেশের বিদ্যুৎ ব্যবস্থাটি ছিল একেবারে বিচ্ছিন্ন ধরনের, এ সময় কোন দূরবর্তী ট্রান্সমিশন ব্যবস্থা ছিল না। কিছু সুনির্দিষ্ট এলাকায় বিদ্যুৎ উৎপাদন হত সে সকল এলাকায় ব্যবহারের জন্য। বিদ্যুৎ উৎপাদন করা হত বেসরকারি ব্যবস্থাপনায়। এছাড়া কিছু শিল্প (চা, চিনি এবং টেক্সটাইল) এবং রেলওয়ে ওয়ার্কশপে নিজস্ব উৎপাদিত বিদ্যুৎ ব্যবহার করা হত। অধিকাংশ জেলাগুলিতে শুধুমাত্র রাতের বেলায় বিদ্যুৎ সরবরাহ করা হতো। শুধুমাত্র ব্যতিক্রম ছিল ঢাকা শহর যেখানে দুটি ১৫০০ কিলোওয়াটের জেনারেটর দ্বারা বিদ্যুৎ সরবরাহ করা হতো এবং উৎপাদিত বিদ্যুৎ ছিল ৬৬০০ ভোল্টের। পাওয়ার ইউটিলিটি কোম্পানীর কর্তৃক উৎপাদন ক্ষমতা ছিল মাত্র ৭ (সাত) মেগাওয়াট এবং দেশের সর্বমোট উৎপাদন ক্ষমতা ছিল ২১ মেগাওয়াট।
১৯৪৮ সালে বিদ্যুৎ সরবরাহের পরিস্থিতির পরিকল্পনা ও উন্নয়নের জন্য বিদ্যুৎ অধিদপ্তর তৈরি করা হয়। ১৯৫৯ সালে পানি ও বিদ্যুৎ উন্নয়ন কর্তৃপক্ষ (ওয়াপদা) তৈরি করা হয়। ১৯৬০ সালে, উচ্চতর ক্ষমতা সম্পন্ন বিদ্যুৎ কেন্দ্র তৈরি করা হয় সিদ্ধিরগঞ্জ, চট্টগ্রাম ও খুলনায় (সর্বোচ্চ উচ্চক্ষমতার কেন্দ্রের আকার ছিল সিদ্ধিরগঞ্জে ১০ মেগাওয়াটের স্টিম টারবাইন)। তৎকালীন পাকিস্তান সরকারের আমলে ১৯৫৭ সালে মার্কিন যুক্তরাষ্ট্রের অর্থায়নে কাপ্তাই বাঁধ নির্মাণ কার্যক্রম শুরু হয় ও ১৯৬২ সালে এটির নির্মাণ কাজ সমাপ্ত হয়। কাপ্তাই জল বিদ্যুৎ প্রকল্পে ২টি ৪০ মেগাওয়াটের জেনারেটর স্থাপন করা হয়, যা তৎকালীন সময়ের জন্য একটি বড় বিদ্যুৎ কেন্দ্র হিসেবে বিবেচিত হয়। এর পাশাপাশি ঢাকা থেকে চট্টগ্রামের মধ্যে ১৩২ কেভি ট্রান্সমিশন লাইন স্থাপনের কাজ চলে। কাপ্তাই বাঁধ নির্মাণ এবং ঢাকা-চট্টগ্রামের ট্রান্সমিশন লাইন কমিশনিং এই দেশের বিদ্যুৎ খাত উন্নয়নের প্রথম মাইলফলক হিসেবে বিবেচনা করা হয়। ১৯৬০ সাল থেকে ১৯৭০ সালের মধ্যে বাংলাদেশের তথা তৎকালীন পূর্ব পাকিস্তানের বিদ্যুতের উৎপাদন ক্ষমতা গিয়ে দাঁড়ায় ৮৮ মেগাওয়াট থেকে ৪৭৫ মেগাওয়াট। যার অধিকাংশই উৎপাদিত হত প্রাকৃতিক গ্যাস ও তেল চালিত জেনারেটর দ্বারা, স্টিম টারবাইন জেনারেটর দ্বারা এবং জল বিদ্যুৎ থেকে।
স্বাধীনতার পর থেকে একবিংশ শতকের শুরুর আগ পর্যন্ত
বাংলাদেশ স্বাধীনতা অর্জনের পর ১৯৭২ সালে বিদ্যুৎ খাতের সার্বিক উন্নয়ন প্রক্রিয়াকে গতি প্রদান করতে বাংলাদেশ বিদ্যুৎ উন্নয়ন বোর্ড স্থাপন করা হয় এবং পল্লী অঞ্চলের বিদ্যুতায়নকে ত্বরান্বিত করতে ১৯৭৭ সালের অক্টোবর মাসে স্থাপন করা হয় বাংলাদেশ পল্লী বিদ্যুতায়ন বোর্ড। বাংলাদেশ বিদ্যুৎ উন্নয়ন বোর্ডের অধীনে সারাদেশে নতুন বিদ্যুৎ কেন্দ্র স্থাপন ও বিদ্যুৎ সঞ্চালন লাইন সম্প্রসারণের কাজ চলতে থাকে। বিভিন্ন শহর ও নগরীর মধ্যে বৈদ্যুতিক সঞ্চালন লাইনের অন্তঃ সংযোগ করা হয় ২৩০ কিলোভোল্টের ও ১৩২ কিলোভোল্টের ট্রান্সমিশন লাইন দ্বারা। ১৯৮২ সালের ডিসেম্বর মাসে সর্বপ্রথম দেশের পূর্ব ও পশ্চিমাঞ্চলের মধ্যে থাকা বৈদ্যুতিক সঞ্চালন লাইনকে একসাথে সংযুক্ত করা হয়। একটি ডাবল সার্কিট ২৩০ কিলোভোল্ট ট্রান্সমিশন লাইন দ্বারা যমুনা নদীর উপর দিয়ে এই সংযোগ দেয়া হয় যা যুক্ত করে টঙ্গী ও ঈশ্বরদীতে থাকা ১৩২ কেভির ট্রান্সমিশন লাইনকে। ১৯৭২ সালের পর থেকে ১৯৯১-৯২ সালের মধ্যে বাংলাদেশের বিদ্যুৎ উৎপাদন ক্ষমতা গিয়ে দাঁড়ায় ২৩৫০ মেগাওয়াট। ১৯৯৫ সালের মধ্যে বাংলাদেশ বিদ্যুৎ উন্নয়ন বোর্ড সারাদেশের বিদ্যুৎ উৎপাদন ক্ষমতাকে বৃদ্ধি করে দাঁড় করায় ২৮১৮ মেগাওয়াটে। ১৯৮৬ সালের পর থেকে ১৯৯১ সাল পর্যন্ত বাংলাদেশ বিদ্যুৎ উন্নয়ন বোর্ডের সামগ্রিক কর্মক্ষমতা ব্যাপক হারে হ্রাস পায়, এ সময় গড় সিস্টেম লস ছিল প্রায় ৪২ শতাংশ, এবং গড়ে বকেয়া বিলের পরিমাণ ছিল প্রায় সাড়ে ৬ মাসের। এর ফলশ্রুতিতে জাতীয় সংসদে " বাংলাদেশের বিদ্যুৎ খাত পুনর্গঠন " রিপোর্ট উপস্থাপন করা হয় ১৯৯৪ সালের সেপ্টেম্বর মাসে।
১৯৯০ সাল নাগাদ সারাদেশের মোট বিদ্যুৎ শক্তি ব্যবহারের ৫০ শতাংশ ব্যবহৃত হত রাজধানী ঢাকায় ও এর আশে পাশের এলাকায়। সুষ্ঠুভাবে বৃহত্তর ঢাকার বিদ্যুৎ সঞ্চালন ও বিতরণের জন্য ও বাংলাদেশ বিদ্যুৎ উন্নয়ন বোর্ডের কাছ থেকে অতিরিক্ত বোঝা কমাতে ১৯৯০ সালে বাংলাদেশ সরকার ঢাকা ইলেক্ট্রিক সাপ্লাই কোম্পানি লিমিটেড (ডেসকো) তৈরি করা হয়। বিদ্যুৎ সঞ্চালন ও বিতরন ব্যবস্থাকে আরো গতি প্রদান করতে ২১ নভেম্বর, ১৯৯৬ সালে বাংলাদেশ সরকার বাংলাদেশ বিদ্যুৎ উন্নয়ন বোর্ড থেকে বিদ্যুৎ সঞ্চালন ও বিতরন ব্যবস্থাকে পৃথক করে একটি প্রতিষ্ঠান পাওয়ার গ্রীড কোম্পানী অব বাংলাদেশ তৈরি করে। ১৯৯৬ সালে পাওয়ার গ্রীড কোম্পানী অব বাংলাদেশ দায়িত্ব গ্রহণ করার সময় ২৩০ কিলোভোল্টের ট্রান্সমিশন লাইনের মোট দৈর্ঘ্য ছিল ৮৩৮ সার্কিট কিলোমিটার এবং ১৩২ কিলোভোল্টের ট্রান্সমিশন লাইনের মোট দৈর্ঘ্য ছিল ৪৭৫৫ সার্কিট কিলোমিটার। ২০০১ নাগাদ এটি হয়ে ওঠে ২৩০ কিলোভোল্টের ট্রান্সমিশন লাইনের ক্ষেত্রে ১১৪৪ সার্কিট কিলোমিটার এবং ১৩২ কিলোভোল্টের ট্রান্সমিশন লাইনের ক্ষেত্রে হয়ে ওঠে ৪৯৬২ সার্কিট কিলোমিটার।
একবিংশ শতকের শুরু থেকে বর্তমান পর্যন্ত
একবিংশ শতকের শুরুর দিকে বাংলাদেশের বিদ্যুৎ খাতের সার্বিক উন্নয়নের গতি অনেকটাই হ্রাস পায়। সরকারের নীতি নির্ধারক পর্যায়ে সঠিক সময়ে সিদ্ধান্ত গ্রহণে ব্যর্থতা, দুর্নীতি ও দাতা সংস্থা গুলো থেকে বিনিয়োগের অভাবে ২০০১ সাল থেকে ২০০৬ সাল পর্যন্ত দেশের জাতীয় গ্রীডে যুক্ত হয় মাত্র ৮০ মেগাওয়াট বিদ্যুৎ। এ সময় প্রতি বছর সারাদেশে বিদ্যুতের চাহিদা বৃদ্ধি পায় ৪০০ থেকে ৫০০ মেগাওয়াটের মত। ২০০৫ সালের অক্টোবর মাস নাগাদ সারাদেশের লোডশেডিং এর পরিমাণ ছিল প্রতিদিন ৫০০ থেকে ৯০০ মেগাওয়াট। লোডশেডিং এর পরিমাণ ২০০৬ সালের মে মাস নাগাদ নাগাদ ১০০০ মেগাওয়াট অতিক্রম করে এবং এ সময় সান্ধ্যকালীন বিদ্যুতের সর্বোচ্চ চাহিদা ছিল ৪২০০ মেগাওয়াট। সরকারি কর্মকর্তাদের মতে এই লোডশেডিং এর পরিমাণ পরবর্তী বছর নাগাদ ১ হাজার ৬২৪ মেগাওয়াট ছাড়িয়ে যাবে। এ সময় বিদ্যুতের দাবীতে বাংলাদেশের ইতিহাসের সবচাইতে বড় আন্দোলন ঘটেছিল চাঁপাইনবাবগঞ্জ জেলার শিবগঞ্জ উপজেলার কানসাটে, বিশিষ্ট রাজনীতিবিদ গোলাম রব্বানির নেতৃত্বে বিদ্যুতের প্রকট সমস্যা সমাধানে জন্য। একই সময় রাজধানীর শনির আখড়ায় হাজার হাজার এলাকাবাসী বিদ্যুৎ ও পানির দাবীতে রাস্তায় নেমে আসে আন্দোলন করতে।
২০০৯ সাল নাগাদ বাংলাদেশের বিদ্যুৎ উৎপাদন ক্ষমতা এসে দাঁড়ায় ৪৯৪২ মেগাওয়াট আর প্রকৃত সর্বোচ্চ বিদ্যুৎ উৎপাদন ছিল ৩২৬৮ মেগাওয়াট (৬ই জানুয়ারি, ২০০৯)। ২০১০ ও ২০১১ সালে দৈনিক সর্বোচ্চ বিদ্যুৎ উৎপাদনের পরিমাণ ছিল যথাক্রমে ৫১৭৪ মেগাওয়াট ও ৪৬৯৮.৫ মেগাওয়াট। ২০১১ সালের জুন মাসে বিদ্যুৎ উৎপাদন ৪,৬০০ মেগাওয়াটে উন্নীত হয়। এর মধ্যে বিদ্যুৎ উন্নয়ন বোর্ডের নিজস্ব উৎপাদনের পরিমাণ ছিল ২৬০০ মেগাওয়াট। অবশিষ্ট ২০০০ মেগাওয়াট বেসরকারি বিনিয়োগকারীদের মাধ্যমে উৎপাদিত। ২০১২ সালের মার্চ মাসে বিদ্যুৎ উৎপাদন ক্ষমতা দৈনিক ৮০০৫ মেগাওয়াটে উন্নীত হয়। পিডিবি ২২ মার্চ, ২০১২ তারিখে রেকর্ড ৬০৬৬ মেগাওয়াট বিদ্যুৎ উৎপন্ন করে। ২০১৭ সালের শেষ নাগাদ উৎপাদন ক্ষমতা বেড়ে দাঁড়ায় ১৩,১৭৯ (মার্চ ২০১৭)। আর প্রকৃত সর্বোচ্চ বিদ্যুৎ উৎপাদন ক্ষমতা বেড়ে দাঁড়ায় ৯৪৭১ মেগাওয়াট (২৭ মে, ২০১৭)।
২০২১ সালে অতিরিক্ত বিদ্যুৎ কেন্দ্র নির্মাণের ফলে বিদ্যুতের দাম বৃদ্ধি, সিস্টেম দুর্বলতা ও কুইক রেন্টালের মাধ্যমে দুর্নীতি অন্যতম সমস্যা।
বিদ্যুৎ কেন্দ্রসমূহ
মূল নিবন্ধঃ বাংলাদেশের বিদ্যুৎ কেন্দ্রসমূহের তালিকা থাম্ব|336x336px|বেজ লোড, ইন্টারমিডিয়েট লোড এবং পিক লোড বিদ্যুতের চাহিদা সাধারণত তিন ধরনের হয়ে থাকে বেজ লোড, ইন্টারমিডিয়েট লোড এবং পিক লোড, যার উপর নির্ভর করে বিদ্যুৎ কেন্দ্রগুলো তৈরি করা হয়ে থাকে। বেজ লোড সেই পরিমাণ বিদ্যুতের চাহিদা যার নিচে বিদ্যুতের চাহিদা কখনই নামে না এবং সব সময়ই এটি সরবারহ করতে হয়। পিক লোড হল সর্বোচ্চ পরিমাণ বিদ্যুতের চাহিদা, সাধারণত সারাদিনের মোট চাহিদার ১৫% হয়ে থাকে পিক লোড। বেজ লোড এবং পিক লোডের অন্তর্বর্তীকালীন লোডকে বলা হয়ে থাকে ইন্টারমিডিয়েট লোড। বিদ্যুতের চাহিদার উপর নির্ভর করে বাংলাদেশের বিদ্যুৎ কেন্দ্রগুলো তৈরি করা হয়েছে। পিকিং প্ল্যান্টগুলি মূলত ওপেন সাইকেল গ্যাস টারবাইনের মাধ্যমে পরিচালিত হয়, আর বেজ লোড প্ল্যান্টগুলি পরিচালিত হয় কম্বাইন্ড সাইকেল গ্যাস টারবাইনের মাধ্যমে। সাধারণত বেজ লোডের বিদ্যুৎ কেন্দ্রগুলো হয়ে থাকে কয়লা ও গ্যাস চালিত কিংবা জলবিদ্যুৎ চালিত অপরদিকে পিক লোড বা পিকিং পাওয়ার প্ল্যান্টগুলো হতে পারে ফার্নেস অয়েল বা ডিজেল চালিত। বাংলাদেশের অধিকাংশ বেজ লোড পাওয়ার প্ল্যান্টগুলো সরকারি মালিকানাধীন। আর পিকিং পাওয়ার প্ল্যান্টগুলো হল রেন্টাল পাওয়ার প্ল্যান্ট যা বেসরকারী মালিকানায় পরিচালিত। ২০১০ সাল নাগাদ তরল জ্বালানি দ্বারা পরিচালিত কুইক রেন্টাল পাওয়ার প্ল্যান্ট দ্বারা দেশের মোট উৎপাদিত বিদ্যুতের ৫% উৎপাদিত হত, ২০১১ সাল নাগাদ যা দাঁড়ায় ১৩% এবং ২০১২ সাল নাগাদ যা ছিল ১৭%। ২০১৫ সাল নাগাদ বাংলাদেশে ১১টি রেন্টাল পাওয়ার প্লান্ট ছিল গ্যাস চালিত এবং ১৭টি রেন্টাল ও কুইক রেন্টাল পাওয়ার প্লান্ট ছিল।
বড়পুকুরিয়া তাপবিদ্যুৎ কেন্দ্র
মূল নিবন্ধঃ বড়পুকুরিয়া তাপবিদ্যুৎ কেন্দ্র
বাংলাদেশের বিদ্যুৎ খাতে কয়লা ব্যবহার করে বিদ্যুৎ উৎপাদন করা শুরু হয় বড়পুকুরিয়া তাপবিদ্যুৎ কেন্দ্র থেকে। বিদ্যুৎ কেন্দ্রটি দিনাজপুর জেলার পার্বতীপুর উপজেলার হামিদপুর ইউনিয়নে অবস্থিত। বিদ্যুৎ কেন্দ্রে ব্যবহারকৃত কয়লার মূল উৎস বড়পুকুরিয়া কয়লা খনি। বিদ্যুৎ কেন্দ্রটি শুরু হয় ১২৫ মেগাওয়াট ক্ষমতার ২টি ইউনিট নিয়ে ২০০৬ সালে। ২০১৫ সালের জুলাই মাসে বিদ্যুৎ কেন্দ্রটিতে ২৭৫ মেগাওয়াট ক্ষমতার ৩য় ইউনিটের কাজ শুরু হয়। আগস্ট ২০১৬ সাল নাগাদ ৩য় ইউনিটের ৪০ শতাংশের মত কাজ শেষ হয়েছে। ২০১৮ সালে ৩য় ইউনিটের কাজ শেষ হলে বড়পুকুরিয়া তাপবিদ্যুৎ কেন্দ্রের মোট উৎপাদন ক্ষমতা গিয়ে দাঁড়াবে ৫২৫ মেগাওয়াট।
রামপাল তাপ বিদ্যুৎ প্রকল্প
মূল নিবন্ধঃ রামপাল তাপ বিদ্যুৎ প্রকল্প
পায়রা তাপ বিদ্যুৎ কেন্দ্র
মূল নিবন্ধঃ পায়রা তাপ বিদ্যুৎ কেন্দ্র
পায়রা তাপ বিদ্যুৎ কেন্দ্রটি বরিশাল বিভাগের পটুয়াখালী জেলার কলাপাড়া উপজেলার ধানখালী ইউনিয়নে নির্মিত হতে যাচ্ছে। ২০১৬ সালের সেপ্টেম্বর মাস পর্যন্ত প্রকল্পটির ১ম ধাপের ৯৮ শতাংশ কাজ শেষ হয়েছে। বাংলাদেশের নর্থ ওয়েস্ট পাওয়ার কোম্পানি ও চায়না ন্যাশনাল মেশিনারি ইমপোর্ট অ্যান্ড এক্সপোর্ট কর্পোরেশন (সিএমসি)-এর মধ্যে যৌথ উদ্যোগে নির্মিত হচ্ছে এই বিদ্যুৎ কেন্দ্রটি। বিদ্যুৎ কেন্দ্রে ব্যবহারকৃত কয়লার মূল উৎস হিসাবে চিন্তা করা হয়েছে ইন্দোনেশিয়া, চীন ও অস্ট্রেলিয়া থেকে আমদানি করা কয়লা। ১৩২০ মেগাওয়াট ক্ষমতা সম্পন্ন এই বিদ্যুৎ কেন্দ্র থেকে ২০১৯[সম্ভাব্য] সাল হতে বিদ্যুৎ উৎপাদিত হবে।
নবায়নযোগ্য জ্বালানি
বাংলাদেশে নবায়নযোগ্য জ্বালানি ব্যবহার ও এর উন্নয়ন নিশ্চিত জন্য করতে ২০০৮ সালের ১৮ই ডিসেম্বর থেকে নবায়নযোগ্য জ্বালানি নীতি কার্যকর হয়। টেকসই ও নবায়নযোগ্য জ্বালানি উন্নয়ন কর্তৃপক্ষ ‍- স্রেডা এক্ট-২০১২ প্রনয়ন করে বাংলাদেশ সরকার নবায়নযোগ্য জ্বালানির উৎস হিসাবে সৌরশক্তি, বায়ু শক্তি, জলবিদ্যুৎ, বায়োমাস, বায়ো ফুয়েল, জিওথার্মাল, নদীর স্রোত, সমুদ্রের ঢেউ ইত্যাদিকে শনাক্ত করা হয়েছে। এই কার্যক্রমের আওতায় বাংলাদেশ সরকার ২০২০ সালের মধ্যে বাংলাদেশের বিদ্যুৎ খাতে ব্যবহৃত জ্বালানির ১০ শতাংশ নবায়নযোগ্য জ্বালানি থেকে উৎপাদনের লক্ষ্যমাত্রা নির্ধারণ করা হয়েছে।
জলবিদ্যুৎ
মূল নিবন্ধঃ জলবিদ্যুৎ
জল বিদ্যুৎ কেন্দ্রে প্রধানত পানির মধ্যে জমা হওয়া বিভব শক্তিকে কাজে লাগিয়ে জেনারেটরের সাথে যুক্ত থাকা টারবাইন ঘুরিয়ে বিদ্যুৎ উৎপাদন করা হয়। কোন বস্তুর মধ্যে জমা হওয়া বিভব শক্তির পরিমাণ ভূপৃষ্ঠ থেকে বস্তুর উচ্চতার উপর নির্ভর করে। বস্তুর উচ্চতা যত বেশি, বিভব শক্তির পরিমাণ তত বেশি। জল বিদ্যুৎ কেন্দ্রগুলোতে সাধারণ পানি আটকানোর বাঁধ প্রদান করা হয় পানির উচ্চতা বৃদ্ধি করতে। পরবর্তীতে উঁচু স্থান থেকে ছেড়ে দেয়ায় পানির মধ্যে থাকা বিভব শক্তিকে কাজে লাগিয়ে বিদ্যুৎ উৎপাদন করা হয়।থাম্ব|228x228পিক্সেল|[[জলবিদ্যুৎ|জল বিদ্যুৎ উৎপাদনের জন্য নির্মাণকৃত কাপ্তাই বাঁধ।]]
কর্ণফুলী জলবিদ্যুৎ কেন্দ্র
মূল নিবন্ধঃ কর্ণফুলী জলবিদ্যুৎ কেন্দ্র
চট্রগ্রাম বিভাগের রাঙামাটি জেলার কাপ্তাই উপজেলায় কাপ্তাই বাঁধ তৈরি করা হয়। পাকিস্তান সরকার ১৯৫৬ সালে আমেরিকার অর্থায়নে কাপ্তাই বাঁধ নির্মাণ শুরু করে। ১৯৬২ সালে এর নির্মাণ শেষ হয়।এ বাঁধের পাশে ১৬টি জলকপাট সংযুক্ত ৭৪৫ ফুট দীর্ঘ একটি পানি নির্গমন পথ বা স্প্রিলওয়ে রাখা হয়েছে। এ স্প্রিলওয়ে প্রতি সেকেন্ডে ৫ লাখ ২৫ হাজার কিউসেক ফিট পানি নির্গমন করতে পারে। কাপ্তাই বাঁধের কারণে ৫৪ হাজার একর কৃষি জমি ডুবে যায় যা ঐ এলাকার মোট কৃষি জমির ৪০ শতাংশ, এর ফলে সৃষ্টি হয় কাপ্তাই হ্রদ। ১৯৬২ সালে এটির নির্মাণ সমাপ্ত হওয়ার পর এতে দুটি ৪০ মেগাওয়াটের জেনারেটর স্থাপন করা হয়। ১৯৬৯ সালের ৫০ মেগাওয়াট ক্ষমতা সম্পন্ন ৩ নম্বর ইউনিটের কাজ শুরু হয়। ৩ নম্বর ইউনিটের কাজ ১৯৮২ সালে শেষ হয়। ৪র্থ ও ৫ম ইউনিটের কাজ শেষ হয় ১৯৮৮ সালে। বর্তমানে মোট পাঁচটি ইউনিট চালু আছে যার মোট বিদ্যুৎ উৎপাদন ক্ষমতা ২৩০ মেগাওয়াট।
বায়ুশক্তি
মূল নিবন্ধঃ বায়ুশক্তি
বায়ুর গতিশক্তি কে কাজে লাগিয়ে জেনারেটরের টারবাইন ঘুরিয়ে বিদ্যুৎ উৎপাদন করা হয়। এ ক্ষেত্রে বায়ু যখন টারবাইনের ব্লেডের মধ্যে দিয়ে যায় তখন বায়ুর গতিশক্তি ঐ ব্লেডগুলোকে ঘুরায়। আর ঐ ব্লেডগুলোর সাথে রোটর সংযুক্ত থাকে যা ব্লেডগুলোর ঘূর্ণনের ফলে সক্রিয় হয়। এই রোটর জেনারেটরের সাথে সংযুক্ত থাকে যার ঘূর্ণনের ফলে বিদ্যুৎ উৎপন্ন হয়।
মুহুরী প্রজেক্ট বায়ু বিদ্যুৎ কেন্দ্র
মূল নিবন্ধঃ মুহুরী প্রজেক্ট
বাংলাদেশের প্রথম বায়ু বিদ্যুৎ কেন্দ্রটি স্থাপিত হয় ফেনীর সমুদ্র উপকূলীয় সোনাগাজীতে অবস্থিত মুহুরী প্রজেক্টে। মুহুরী প্রজেক্ট হল বাংলাদেশের দ্বিতীয় বৃহত্তম সেচ প্রকল্প। ফেনীর মুহুরী নদীর তীর ঘেঁষে খোয়াজের লামছি মৌজায় ছয় একর জমির উপর স্থাপিত এটি। মুহুরী প্রজেক্ট বায়ু বিদ্যুৎ কেন্দ্র ২০০৫ সালে বাংলাদেশের প্রথম বায়ু বিদ্যুৎ কেন্দ্র একটি পাইলট প্রকল্প হিসেবে চালু হয়। বিদ্যুৎ কেন্দ্রে অবস্থিত ৪টি ২২৫ কিলোওয়াট ক্ষমতাসম্পন্ন টারবাইন দিয়ে প্রায় এক মেগাওয়াট ‍‍(০.৯) বিদ্যুৎ উৎপাদন করা হয়।
কুতুবদিয়া বায়ু বিদ্যুৎ কেন্দ্র
মূল নিবন্ধঃ কুতুবদিয়া বায়ু বিদ্যুৎ কেন্দ্র
২০১৭ সালের ১০ই ফেব্রুয়ারি কক্সবাজার জেলার কুতুবদিয়ায় চালু হয় ১ মেগাওয়াট ক্ষমতা সম্পন্ন বায়ু চালিত বিদ্যুৎ কেন্দ্রটি। ২০ কিলোওয়াট ক্ষমতার ৫০টি টারবাইন দ্বারা ১ মেগাওয়াট বিদ্যুৎ উৎপাদন করা হচ্ছে। বিদ্যুৎ কেন্দ্রটি জাতীয় গ্রীডের সাথে সংযুক্ত নয়। বিদ্যুৎ কেন্দ্রটি থেকে উৎপাদিত বিদ্যুৎ আশে পাশের প্রায় ৫৫০ গ্রাহকের কাছে পৌঁছে দেয়া হচ্ছে। সমুদ্র সৈকতর দক্ষিণে আলী আকবরের ডেল এলাকায় বায়ু বিদ্যুৎ কেন্দ্রটি অবস্থিত। বাংলাদেশ বিদ্যুৎ উন্নয়ন বোর্ডের তত্ত্বাবধানে প্রায় ২৪ কোটি টাকা ব্যয়ে এই বিদ্যুৎ কেন্দ্রটি তৈরি করা হয়েছে।
কক্সবাজার ৬০ মেগাওয়াট বায়ু বিদ্যুৎ কেন্দ্র
মূল নিবন্ধঃ কক্সবাজার ৬০ মেগাওয়াট বায়ু বিদ্যুৎ কেন্দ্র
২০২৩ সালের ২৪ মে হতে এই প্রকল্প থেকে উৎপাদিত ৩০ মেগাওয়াট বিদ্যুৎ সঞ্চালন লাইন সংযুক্তের কাজ শুরু হয়েছে। লাইনটি কক্সবাজার সদরের খরুশকুল-চৌফলদন্ডি-পিএমখালীর উপর দিয়ে ঝিলংজা বিদ্যুৎ গ্রিড উপকেন্দ্রে সংযুক্ত হচ্ছে। ২০২৩ সালের ডিসেম্বর নাগাদ ২২টি টারবাইনের সবগুলো চালু হলে ৬০ মেগাওয়াট বিদ্যুৎ কক্সবাজার শহর ও এর আশপাশের এলাকাগুলোর চাহিদা মিটিয়ে বাকিটা জাতীয় গ্রিডে সরবরাহ করা হবে। এই কেন্দ্রে উৎপাদিত প্রতি কিলোওয়াট বিদ্যুতের দাম হবে শূন্য দশমিক ১২ মার্কিন ডলার। বাংলাদেশ সরকার ২০৩০ সালের মধ্যে বায়ুশক্তি হতে ১৩৭০ মেগাওয়াট বিদ্যুৎ উৎপাদনের লক্ষমাত্রা নির্ধারন করেছে এবং ২০২১ সালের মধ্যে বায়ু শক্তি উৎস হতে মোট ১১৫৩ মেগাওয়াট বিদ্যুৎ উৎপাদনের লক্ষমাত্রা নির্ধারণ করেছে।
সৌর শক্তি
মূল নিবন্ধঃ সৌর শক্তি
বাংলাদেশের সৌর বিদ্যুৎ প্রকল্পগুলোর অধিকাংশ জাতীয় গ্রীডের সাথে সংযুক্ত নয়। ২০১৭ সাল পর্যন্ত উৎপাদনে যাওয়া ২১১.৪৬ মেগাওয়াটের সৌর বিদ্যুতের মধ্যে ২০১.৪ মেগাওয়াট বিদ্যুতই
জাতীয় গ্রীডের বাইরে। এর মধ্যে রয়েছে ৪৫ লক্ষ সোলার হোম সিস্টেম যার পরিমাণ প্রায় ১৭৮.৮৬ মেগাওয়াট। আরো রয়েছে প্রায় ৫০০টি সোলার পাম্প যাতে ব্যবহৃত হচ্ছে ৬.৪৩ মেগাওয়াট সৌর বিদ্যুৎ। বাংলাদেশে ২০১৭ সালের মধ্যে ১৫৫০টি সোলার ইরিগেশন পাম্প স্থাপনের পরিকল্প্না গ্রহণ করেছে ইনফ্রাস্ট্রাকচার ডেভেলপমেন্ট কোম্পানি লিঃ। কেন্দ্র|617x617px|সৌর বিদ্যুৎ চালিত সেচ পাম্প, বাংলাদেশ।|ফ্রেম
পারমাণবিক শক্তি
মূল নিবন্ধঃ রূপপুর পারমাণবিক বিদ্যুৎ কেন্দ্র
পারমাণবিক শক্তি ব্যবহার করে বিদ্যুৎ উৎপাদনের ইতিহাস খুব বেশিদিনের নয়। পারমাণবিক শক্তি ব্যবহার করে বিদ্যুৎ উৎপাদন একাধারে যেমন সাশ্রয়ী আবার একই সাথে পারমাণবিক বিদ্যুৎ কেন্দ্র স্থাপনের খরচ অত্যন্ত ব্যয় বহুল। এ ছাড়া পারমাণবিক বিদ্যুৎ কেন্দ্রে সৃষ্ট তেজস্ক্রিয় রাসায়নিক বর্জ্য জীব বৈচিত্র্য ও পরিবেশের জন্য মারাত্মক ক্ষতিকারক। রাশিয়া এ প্রকল্পের তেজস্ক্রিয় বর্জ্য নেওয়ার অঙ্গীকার করেছে। বর্তমানে ৩১টি দেশে ৬৭টি পারমাণবিক বিদ্যুৎ কেন্দ্র রয়েছে। বাংলাদেশের প্রথম পারমাণবিক বিদ্যুৎ কেন্দ্রটি স্থাপিত হবে পাবনা জেলার ঈশ্বরদী উপজেলার অন্তর্গত পাকশী ইউনিয়নের রূপপুর গ্রামে। ২০১৬ সালের ডিসেম্বর মাসে "রাশিয়ান ফেডারেশনের এটমস্ট্রোয় এক্সপোর্টের" সাথে সম্পাদিত চুক্তি অনুসারে ২০২৫ সালের ডিসেম্বর মাসের মধ্যে ১২০০ মেগাওয়াট ক্ষমতা সম্পন্ন ২টি ইউনিটের কাজ শেষ হবে। মোট বিদ্যুৎ উৎপাদন ক্ষমতা হবে ২৪০০ মেগাওয়াট। প্রথম ইউনিটের কনস্ট্রাকশনের কাজ শুরু হবে আগস্ট ২০১৭ থেকে এটির ফুয়েল লোডিং এর কাজ শুরু হবে অক্টোবর ২০২২ সালে, এটি প্রথম বারের মত পাওয়ার আপ করা হবে ডিসেম্বর, ২০২২ সালে, এটির অন্তর্বর্তীকালীন দায়িত্ব হস্তান্তর করা হবে অক্টোবর ২০২৩ সালে এবং পূর্ণ দায়িত্ব হস্তান্তর করা হবে অক্টোবর ২০২৪ সালে।
সিস্টেম লস
বাংলাদেশের বিদ্যুৎ খাতের অন্যতম একটি সমস্যা হল সিস্টেম লস। সিস্টেম লস দু কারণে হতে পারে একটি হল ডিস্ট্রিবিউশনের কারণে লস আরেকটি হল ট্রান্সমিশনের কারণে লস। বাংলাদেশের সিস্টেম লসের বিগত কয়েক বছরের সামগ্রিক চিত্র নিম্নে তুলে ধরা হলঃ
বিদ্যুতের দাম
বাংলাদেশে বিদ্যুতের দাম নির্ধারণ করে থাকে বাংলাদেশ এনার্জি রেগুলেটারী কমিশন। ১৩ই মার্চ, ২০০৩ সালে বাংলাদেশ এনার্জি রেগুলেটারী কমিশন আইন পাশের মাধ্যমে এটি গঠিত হয়। বাংলাদেশ এনার্জি রেগুলেটারী কমিশন কর্তৃক ২০১৫ সালের ২৭ই আগস্ট সর্বশেষ বিদ্যুতের দাম পুনঃ নির্ধারিত হয়। এ ক্ষেত্রে পিক আওয়ার হিসাব করা হয় বিকাল ৫ থেকে রাত ১১টা পর্যন্ত। বিদ্যুৎ উৎপাদন ও সরবারহের সাথে জড়িত সংস্থাগুলো ২০১৭ সালে আরেকবার বিদ্যুতের দাম বাড়ানোর প্রস্তাবনা করেছে। ২০১৫ সালে মোট দশটি ভাগে ভাগ করা সর্বশেষ বিদ্যুতের মূল্য তালিকাটি নিম্নে প্রদান করা হলঃ
সন্দীপ কুমার
সন্দীপ কুমার (জন্ম ১মে ১৯৮৬) একজন পুরুষ রেসওয়াকার। তিনি চীনের বেইজিং এ আয়োজিত ২০১৫ ওয়ার্ল্ড চ্যাম্পিয়নিশপে ৫০০ কিলোমিটার হাঁটা প্রতিযোগিতা সম্পন্ন করেন। তিনি ২০১৬ রিও অলিম্পিকেও অংশগ্রহণ করেন, যাতে ৩৫নং প্রতিযোগী হয়ে ৫০ কিলোমিটার হাঁটা প্রতিযোগীতায় ৪:০৭:৫৫ সেকেন্ডে সম্পন্ন করেন।
জর্জ এভারেস্ট
কর্ণেল স্যার জর্জ এভারেস্ট ( ইংরেজি ভাষায়ঃ George Everest; ৪ জুলাই, ১৭৯০ – ১ ডিসেম্বর, ১৮৬৬) ওয়েলসের জরীপকারক ও ভূগোলবেত্তা ছিলেন। এছাড়াও তিনি ১৮৩০ থেকে ১৮৪৩ সাল পর্যন্ত ব্রিটিশ ভারতের সার্ভেয়ার-জেনারেল ছিলেন।
স্যার জর্জ সর্বাপেক্ষা জনপ্রিয় হয়ে আছেন দক্ষিণ ভারত থেকে নেপাল পর্যন্ত মধ্য বৃত্তাকৃতি গ্রেট ট্রিগোমেট্রিক সার্ভে বা বৃহৎ ত্রিকোণমিতিক জরিপ করে। এর দূরত্ব আনুমানিক ২৪০০ কিলোমিটার বা ১,৪৯১ মাইল। ১৮০৬ সালে উইলিয়াম ল্যাম্বটন এ জরীপকার্য শুরু করেন যা কয়েক দশক কাল পর্যন্ত স্থায়ী ছিল ও তা সম্পন্ন করে বেশ কৃতিত্বের সাক্ষর রাখেন।
১৮৬৫ সালে স্যার জর্জ এভারেস্টের নামানুসারে পর্বতের নামকরণ করা হয় মাউন্ট এভারেস্ট। কিন্তু এ নামকরণে তার ঘোর আপত্তি ছিল। এন্ড্রু স্কট ওয়াহ নামীয় তার স্থলাভিষিক্ত ব্যক্তি কর্তৃক এ পর্বতের জরীপ কার্য পরিচালিত হয়েছিল।
ব্যক্তিগত জীবন
thumb|right|250px|হোভের সেন্ট এন্ড্রুজে অবস্থিত এভারেস্টের সমাধিস্থল গ্রীনিচে খ্রীষ্টধর্মে দীক্ষিত হন তিনি। ১৮১৮ সালে রাজকীয় সেনাবাহিনীতে কমিশন্ডপ্রাপ্ত হন। ১৮০৬ সালে কর্ণেল উইলিয়াম ল্যাম্বটনের সহকারী হিসেবে উপমহাদেশে গ্রেট ট্রিগোনোমেট্রিক্যাল সার্ভে কর্মে নিযুক্ত হন এভারেস্ট। ১৮২৩ সালে লেম্বটনের মৃত্যুর পর তিনি উত্তরাধিকারী হিসেবে ঐ পদে জরীপকার্য তদারক করেন। অতঃপর ১৮৩০ সালে অবিভক্ত ভারতের সার্ভেয়ার-জেনারেল পদে নিযুক্তি ঘটে তার।
১৮৪৩ সালে চাকরি জীবন থেকে অবসর গ্রহণ করেন। এরপর তিনি যুক্তরাজ্যে বসবাস করতে থাকেন। সেখানে তিনি রয়েল সোসাইটির ফেলো নির্বাচিত হন। ১৮৬১ সালে নাইট উপাধি লাভ করেন এবং ১৮৬২ সালে রয়েল জিওগ্রাফিক্যাল সোসাইটির সহ-সভাপতি নির্বাচিত হন।
১৮৬৬ সালে লন্ডনে মৃত্যুবরণ করেন স্যার এভারেস্ট। ব্রাইটনের নিকটবর্তী হোভের এন্ড্রু'জ চার্চে তাকে সমাহিত করা হয়। তার ভ্রাতৃ কন্যা ম্যারি এভারেস্ট বুল বিখ্যাত গণিতজ্ঞ জর্জ বুলকে বিয়ে করেছিলেন।
এভারেস্ট উচ্চারণ
স্যার জর্জ এভারেস্টের গোত্রনামকে উচ্চারণ করা হয় । পর্বতটি পরবর্তীতে তার নামে নামাঙ্কিত করা হয় – মাউন্ট এভারেস্ট, সাধারণভাবে উচ্চারণ করা হয় ।
রাশেদ মামুন অপু
রাশেদ মামুন অপু হলেন একজন বাংলাদেশী চলচ্চিত্র অভিনেতা। ২০১২ সালের কমন জেন্ডার চলচ্চিত্রের মাধ্যমে তার চলচ্চিত্র শিল্পে অভিষেক ঘটে। ২০২০ সালে শাকিব খানের সঙ্গে নবাব এলএলবি চলচ্চিত্র করে তিনি আলোচনায় আসেন।
চর রাজিবপুর উপজেলা
চর রাজিবপুর উপজেলা বাংলাদেশের কুড়িগ্রাম জেলার একটি প্রশাসনিক এলাকা।স্থানীয় ভাবে এটি রাজিবপুর উপজেলা নামে পরিচিত।বাংলাদেশের নারী খেতাবপ্রাপ্ত বীরপ্রতীক তারামন বিবি এই উপজেলায় জন্মগ্রহণ করেন।বাংলাদেশের প্রথম সীমান্ত হাট বালিয়ামারী-কালাইরচর সীমান্ত হাট এই উপজেলায় অবস্থিত।ভৌগোলিক ভাবে এই উপজেলাটি জামালপুর সীমান্তে এবং কুড়িগ্রাম জেলার মূল ভুখন্ড থেকে বিচ্ছিন্ন।এই উপজেলায় ছোট বড় প্রায় ৩০ টি চর রয়েছে।
অবস্থান ও আয়তন
এর আয়তন ১১১.০৩২ বর্গ কিলোমিটার। এ উপজেলার উত্তরে রৌমারী উপজেলা ও চিলমারী উপজেলা এবং ব্রহ্মপুত্র নদ, দক্ষিণে জামালপুর জেলার দেওয়ানগঞ্জ উপজেলা ও গাইবান্ধা জেলার গাইবান্ধা সদর উপজেলা এবং ব্রহ্মপুত্র নদ, পূর্বে ভারতের আসাম, পশ্চিমে গাইবান্ধা জেলার সুন্দরগঞ্জ উপজেলা।
প্রশাসন
ভৌগোলিক ভাবে জামালপুর জেলার দেওয়ানগঞ্জ উপজেলার ডাঙধরা ও চর আমখাওয়া ইউনিয়নের মানুষ রাজিবপুর উপজেলা কেন্দ্রীক।
ইতিহাস
রাজিবপুর থানাটি ১৯৭৭ সালে গড়ে উঠে,পরবর্তীতে ১৯৮৩ সালে চর রাজিবপুর উপজেলা নামে আত্মপ্রকাশ করে।
ঐতিহাসিক ঘটনাবলি
১৯৭১ সালে কোদালকাটিতে পাকবাহিনীর সাথে মুক্তিযোদ্ধাদের প্রচন্ড যুদ্ধ হয়। এ যুদ্ধে অনেক পাকসেনা নিহত এবং ১১ জন মুক্তিযোদ্ধা শহীদ হন। বীর প্রতীক তারামন বিবির জন্মস্থান শঙ্কর মাধবপুর গ্রামে একদিনে প্রায় ৪০ জন পাকবাহিনীকে হত্যা করা হয়। এছাড়া ১৯৬০ সালে ঘুর্ণিঝড়ে রাজিবপুরের জামালপুর সীমান্তে ২১ জন লোক নিহত হয়।
জনসংখ্যা
আর, একাদশ জাতীয় সংসদ নির্বাচন অনুযায়ী,রাজিবপুর উপজেলার মোট ভোটার রয়েছে ৫৪হাজার ৭৯জন। এর মধ্যে পুরুষ ভোটার রয়েছে ২৬হাজার ৫শ’ ৩৫জন ও মহিলা ভোটার রয়েছে ২৭হাজার ৫শ’৪৪জন।
শিক্ষা
গড় হার ২৬.৪৭%; কলেজ ৪টি, মাধ্যমিক বিদ্যালয় ৯টি, সরকারি প্রাথমিক বিদ্যালয় ২১টি, বেসরকারি প্রাথমিক বিদ্যালয় ৩৩টি, মাদ্রাসা ৬টি।
উল্লেখযোগ্য প্রতিষ্ঠানসূমহ
কলেজঃ
টেকনিক্যাল কলেজঃ
মাধ্যমিক বিদ্যালয়ঃ
সরকারি প্রাথমিক বিদ্যালয়ঃ
দাখিল মাদ্রাসাঃ
ভূমি ব্যবহার
চাষযোগ্য জমি ১৫৪৫০ একর। এক ফসলি ২০%, দো ফসলি ৫২%, তিন ফসলি ২৮%; সেচের আওতায় আবাদি জমি ৩০%। ভূমিহীন ১১%, প্রান্তিক চাষি ৪৪.৫%, মধ্যম চাষি ২০%, বড় চাষি ১২%; মাথাপিছু আবাদি জমি ০.০৭ হেক্টর।
প্রধান কৃষি ফসল
ধান, গম, পাট, আলু, আখ, কাউন, শাকসবজি, চিনাবাদাম, রসুন, সরিষা, মসুর।
বিলুপ্ত বা বিলুপ্তপ্রায় কৃষি ফসল
চিনা, আউশ ধান, অড়হর।
প্রধান ফল-ফলাদি
আম, কাঁঠাল, কুল, সুপারি, জাম, কলা, তরমুজ।
প্রধান নদী
ব্রহ্মপুত্র, হলহলিয়া, জিঞ্জিরাম।
দর্শনীয় স্থান
বাংলাদেশের প্রথম বালিয়ামারী-কালাইরচর সীমান্ত হাট রাজিবপুরে অবস্থিত। যা উপজেলাটির বালিয়ামারী এবং ভারতের মেঘালয় রাজ্যের কালাইচর সীমান্তে অবস্থিত।
যোগাযোগ ব্যবস্থা
পাকা রাস্তা ২০ কিমি, কাঁচা রাস্তা ১৫০ কিমি; নৌপথ ১৪ নটিক্যাল মাইল। পালতোলা নৌকা, ঘোড়ার গাড়ির পাশাপাশি সব ধরনের আধুনিক যানবাহন এখানে চলাচল করে।
স্বাস্থ্যকেন্দ্র
১ টি করে উপজেলা স্বাস্থ্যকেন্দ্র, পরিবার পরিকল্পনা কেন্দ্র, যক্ষ্মা ও কুষ্ঠ নিরাময় কেন্দ্র এবং পশু হাসপাতাল রয়েছে।
বাংলাদেশের টুয়েন্টি২০ আন্তর্জাতিক রেকর্ডের তালিকা
এই তালিকাটি বাংলাদেশের টুয়েন্টি২০ আন্তর্জাতিক ক্রিকেট রেকর্ডের একটি তালিকা, এটি টুয়েন্টি২০ আন্তর্জাতিক ক্রিকেটর উপর ভিত্তি করে আন্তর্জাতিক টুয়েন্টি২০ ক্রিকেটে টিমের রেকর্ড, ব্যক্তিগত পারফরম্যান্স তালিকাভূক্ত করা হয়েছে।
অধিনায়ক হিসাবে সর্বাধিক জয়
● চলমান অধিনায়ককে বুঝায়।
তাখলিস হুসাইন
জীবনী
সৈয়দ তাখলিস হুসাইন ১৮৯৫ সালে সুনামগঞ্জ জেলার জগন্নাথপুর উপজেলার সৈয়দপুর বড়বাড়িতে জন্মগ্রহণ করেন। তার পিতার নাম সৈয়দ তাকাদ্দাস আলী। তিনি ছিলেন তার পিতার চার ছেলের মধ্যে দ্বিতীয়। তিনি শাহ জালালের সফরসঙ্গী সৈয়দ শামসুদ্দিনের বংশধর ছিলেন। তিনি পিতার প্রতিষ্ঠিত মক্তবে প্রাথমিক শিক্ষা লাভ করেন। অতঃপর সামসিয়া আলিয়া ও ফুলবাড়িয়া আলিয়া মাদ্রাসায় পড়াাশোনা করেন। ফুলবাড়িয়া মাদ্রাসায় অধ্যয়নকালে তিনি ব্রিটিশবিরোধী আন্দোলনে ঝাঁপিয়ে পড়েন। ১৯২৫ সালের ১ম রমজান তিনি হুসাইন আহমদ মাদানির হাতে বায়আত গ্রহণ করেন। ২৭ রমজানে তিনি মাদানি থেকে খেলাফত লাভ করেন। এটা ছিল মাদানির প্রথম খেলাফত প্রদান। তাখলিস হুসাইন স্বাধীনতা আন্দোলন ও খেলাফত আন্দোলনে অংশগ্রহণ করে অবদান রেখেছিলেন। পারিবারিক জীবনে তিনি ১ ছেলে ও ২ মেয়ের জনক। তিনি ১৯৪৮ সালে মৃত্যুবরণ করেন। তাকে বড়বাড়ি কবরস্থানে দাফন করা হয়।
ইয়াসুশি ওয়ারিতা
ইয়াসুশি ওয়ারিতা (জন্ম: ৮ জানুয়ারী ১৯৭১) একজন জাপানি মিশ্র মার্শাল আর্টস শিল্পী। তিনি ওয়েলটারওয়েট বিভাগে অংশ নিয়েছিলেন।
হৃদয় খান
হৃদয় খান (জন্ম: ০৩ জানুয়ারি ১৯৯১) একজন বাংলাদেশী গায়ক এবং সুরকার। ২০০৮ সালে তার প্রথম অ্যালবাম "হৃদয় মিক্স" প্রকাশিত হয়।  তিনি বাংলাদেশের সুরকার। প্রথম অ্যালবাম প্রকাশের পর আর তাকে পেছনে ফিরে তাকাতে হয়নি।
জন্ম ও পরিচয়
হৃদয় খান ১৯৯১ সালের ০৩ জানুয়ারি ঢাকায় জন্মগ্রহণ করেন। পরিবারে দুই ভাই ও এক বোনের মাঝে হৃদয় বড়।ছোট ভাই প্রত্যয় খান একজন গায়ক,সুরকার ও সংগীত পরিচালক। মা শেফালী খান ও তার বাবা রিপন খান, যিনি বাংলাদেশের "জিঙ্গেল কিং" নামে পরিচিত। তার দাদা মইনুল ইসলাম খান একজন সঙ্গীতশিল্পী এবং সঙ্গীত প্রশিক্ষক ছিলেন।
সংগীত জীবন
হৃদয় খানের গান গাওয়া কিংবা কম্পোজিশনের শুরু কিশোর বয়সে। তার দাদা ছিলেন গানের ওস্তাদ। বসার ঘরে ছেলেমেয়েদের তিনি নিয়মিত গান শেখাতেন। সেই পথ ধরে বাবা রিপন খানও হলেন নামকরা সঙ্গীতশিল্পী। লিটল জুয়েলস স্কুলেই তার পড়াশোনার হাতেখড়ি। ২০০৮ সালে লেজার ভিশন থেকে 'হৃদয় মিক্স' বাজারে আসে। সেই অ্যালবামের কয়েকটি গান তাতে দ্রুত জনপ্রিয় বানিয়ে দেয়। এর পরে তার আরও কয়েকটি অ্যালবাম বের হয়।
ব্যক্তিগত জীবন
হৃদয় খান ২০১০ সালে জনপ্রিয় মডেল ও অভিনেত্রী সুজানা জাফর  এর প্রেমে পরেন। প্রায় তিন বছর প্রেম করার পর ২০১৪ সালের ১ আগস্ট দুজনে বিবাহ বন্ধনে আবদ্ধ হন । কিন্তু বিয়ের মাত্র আট মাসের মধ্যে দাম্পত্য কলহের জের ধরে ৬ এপ্রিল ২০১৫ সালে একে অপরের থেকে বিচ্ছেদ হয়ে যান। ।
ডিস্কোগ্রাফি
সিনেমা’র গানের এলবাম
সুদীপ্তা দেওয়ান
সুদীপ্তা দেওয়ান (২০ জানুয়ারি ১৯৪৩ - ১৮ জুলাই ২০১৫) হলেন বাংলাদেশের একজন প্রখ্যাত রাজনীতিবিদ ও ১ম জাতীয় সংসদের ৩১৫ (সংরক্ষিত নারী আসন-১৫) আসন থেকে নির্বাচিত জাতীয় সংসদ সদস্য। তিনি ছিলেন বাংলাদেশের প্রথম জাতীয় সংসদে চট্টগ্রাম-বৃহত্তর পার্বত্য চট্টগ্রাম-১৫ মহিলা আসনের সর্বপ্রথম সংসদ সদস্য।
জন্ম ও পারিবারিক পরিচিতি
সুদীপ্তা দেওয়ান ১৯৪৩ সালের ২০ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির চট্টগ্রামের রাউজানের সুলতানপুর গ্রামে জন্মগ্রহণ করেন। তিনি ১৯৬৫ খ্রিষ্টাব্দে এইচএসসি পাশ করেন। তার পিতার নাম প্রসন্ন কুমার বিশ্বাস এবং মাতা সাবিত্রী বিশ্বাস। ডাক্তার এ. কে. দেওয়ানের সাথে তিনি বিবাহবন্ধনে আবদ্ধ হন; যিনি ছিলেন রাঙ্গামাটি পৌরসভার প্রথম চেয়ারম্যান। তাদের পাঁচ সন্তান হলেন সঙ্গীতা দেওয়ান, অপরাজিতা দেওয়ান, নিবেদিতা দেওয়ান, অমিত দেওয়ান ও অদিত দেওয়ান।
রাজনৈতিক জীবন
সুদীপ্তা দেওয়ান ১৯৭৩ সালের ৭ মার্চ অনুষ্ঠিত ১ম জাতীয় সংসদ নির্বাচনের  ধারাবাহিকতায় আওয়ামী লীগের মনোনয়নে নারীদের জন্য সংরক্ষিত ১৫টি আসনের অন্যতম তৎকালীন চট্টগ্রাম-বৃহত্তর পার্বত্য চট্টগ্রাম নিয়ে গঠিত ৩১৫ (সংরক্ষিত নারী আসন-১৫) আসন থেকে এমপি নির্বাচিত হন।  তিনি রোটারী ক্লাব অব রাঙ্গামাটির প্রেসিডেন্ট ছিলেন।
মুত্যু
সুদীপ্তা দেওয়ান ২০১৫ সালের ১৮ জুলাই ৭২ বছর বয়সে রাজধানী ঢাকার স্কয়ার হাসপাতালে চিকিৎসাধীন অবস্থায় হৃদযন্ত্রের ক্রিয়া বন্ধ হয়ে মৃত্যুবরণ করেন।
পুরস্কার, স্মারক ও সম্মাননা
২০০০ সালে “শ্রেষ্ঠ সমাজসেবী” হিসেবে বাংলাদেশ প্রেস ক্লাব ফেডারেশন এবং ২০০১ সালে রাঙ্গামাটি পার্বত্য জেলা পরিষদ কর্তৃক তিনি সম্মাননা প্রাপ্ত হন।
২০১৯–২০ শ্রীলঙ্কা ক্রিকেট দলের জিম্বাবুয়ে সফর
শ্রীলঙ্কা ক্রিকেট দলটি দুইটি টেস্ট ক্রিকেট খেলার জন্য জিম্বাবুয়ে সফর করে, যা জানুয়ারি ২০২০-এ অনুষ্ঠিত হয়। সরকারী হস্তক্ষেপের কারণে ২০১৯ সালের অক্টোবরে আন্তর্জাতিক ক্রিকেট কাউন্সিল (আইসিসি) জিম্বাবুয়ে ক্রিকেটের স্থগিতাদেশ প্রত্যাহার করার পর এটি জিম্বাবুয়ের প্রথম সফর হবে। জিম্বাবুয়ে সর্বশেষ ২০১৮ সালের নভেম্বরে বাংলাদেশের বিপক্ষে দুই ম্যাচের সিরিজে টেস্ট ক্রিকেট খেলেছিল।  দুটি দল সর্বশেষ জুলাই ২০১৭ সালে একে অপরের বিরুদ্ধে একটি টেস্ট ম্যাচ খেলেছিল, শ্রীলঙ্কা চার উইকেটে জয়ী হয়েছিল। জিম্বাবুয়ে কখনও কোনও টেস্ট ম্যাচে শ্রীলঙ্কাকে পরাজিত করতে পারেনি। জিম্বাবুয়ে সর্বশেষ ওয়েস্ট ইন্ডিজের বিপক্ষে নভেম্বর ২০১৭ সালে একটি হোম টেস্ট ম্যাচ খেলেছিল।
ডিসেম্বর ২০১৯ সালে, শ্রীলঙ্কা ক্রিকেট নিশ্চিত করেছে যে তাদের এই সফরটি ভারত সফরের পরপরই হবে। ২০২০ সালের জানুয়ারিতে, জিম্বাবুয়ে ক্রিকেট সফরের সময়সূচীটি নিশ্চিত করে। জিম্বাবুয়ে ক্রিকেট শন উইলিয়ামসকে তাদের নতুন টেস্ট অধিনায়ক হিসাবে নির্বাচন করে, হ্যামিল্টন মাসাকাদজার পরিবর্তে, যিনি বর্তমানে ক্রিকেট পরিচালকের ভূমিকায় কাজ করেন। প্রথম টেস্টের দশ দিন আগে জিম্বাবুয়ে ক্রিকেট এই সফরের জন্য ২৫ খেলোয়াড়ের একটি অস্থায়ী দল ঘোষণা করে। ২০২০ সালের ১৫ জানুয়ারিতে, জিম্বাবুয়ে তাদের চূড়ান্ত স্কোয়াডের নাম ঘোষণা করে, যার মধ্যে পাঁচজন খেলোয়াড় রয়েছেন যারা এখনো কোন টেস্টে অভিষেক করেনি।
ঢাকা ট্রিবিউন
ঢাকা ট্রিবিউন (ইংরেজি: Dhaka Tribune) বাংলাদেশের একটি দৈনিক । এ সংবাদ মাধ্যমটি ২০১৩ সালের ১৯ এপ্রিল যাত্রা শুরু করে। এর সম্পাদক জাফর সোবহান এবং প্রকাশক কাজী আনিস আহমেদ। সংবাদপত্রটি ছাপানো ও অনলাইন দু মাধ্যমেই প্রকাশিত হয়।
গুগল স্টোর
গুগল স্টোর হচ্ছে গুগল কর্তৃক পরিচালিত একটি অনলাইন হার্ডওয়্যার বিপণি, যেখানে গুগল পিক্সেল ডিভাইসসমূহ, গুগল নেস্ট প্রোডাক্টসমূহ, স্ট্যাডিয়া, ক্রোমকাস্ট ডঙ্গলসমূহ, এবং ইয়ারবাডসমূহ, ফোন কেস, চার্জার, ও কিবোর্ড ইত্যাদি এক্সেসরিজ পাওয়া যায়। এছাড়া পিক্সেল পরিবারের পূর্বপর্যন্ত গুগল নেক্সাস ডিভাইসসমূহও পাওয়া যেত। মূলত গুগলের নিজস্বভাবে তৈরি করা বা সহযোগে তৈরি করা পণ্য গুগল স্টোরে বিক্রয় করা হয়। ২০১৫ সালের ১১ মার্চে যাত্রা শুরু করা এ স্টোর আদতে গুগল প্লে -এর ডিভাইস শ্রেণির নব রূপান্তর। গুগলের ব্যবহারকারী বিভাগের সিওও অ্যানা কোরালেস, এর দেখভাল করে থাকেন।
গুগল বাস্তব দোকান নিয়েও পরীক্ষা-নিরীক্ষা করে। অক্টোবর, ২০১৬ সালে গুগল, তাদের তখনকার সাম্প্রতিক ডিভাইসসমূহ প্রদর্শনের জন্য নিউ ইয়র্ক শহরে একটি পপ-আপ দোকান চালু করে, এবং পরবর্তী মাসে দোকানের-ভিতর-দোকান হিসেবে কানাডার বেস্ট বায় -এর নির্দিষ্ট কিছু দোকানে "গুগল শপ" চালু করে।
অনলাইন
ইন্টারনেটে গুগল স্টোর, গুগল প্লে'র ডিভাইস বিভাগের একটি পরিবর্তিত রূপ।
পপ-আপ শো রুম
অক্টোবর ২০১৬ সালে গুগল মেইড বাই গুগল নামে নিউ ইয়র্ক শহরের সোহো পাড়ায় সাময়িক পপ-আপ দোকান চালু করে। জায়গাটিতে পিক্সেল স্মার্টফোন, গুগল হোম স্মার্ট স্পিকার, এবং ডেড্রিম ভিউ ভার্চুয়াল রিয়্যালিটি হেডসেটসহ সম্প্রতি বিকশিত হার্ডওয়্যার পণ্য়ের ঝলক দেখা যেত।
বেস্ট বায়
২০১৬ সালের নভেম্বরে "গুগল শপ" নামে দোকানের-ভিতর-দোকান চালু করে গুগল, যাতে তাদের হার্ডওয়্যার পণ্যসমূহ প্রদর্শন করতে পারে। নির্দিষ্ট বেস্ট বায় ঠিকানায় বিদ্যমান গুগল শপ, গুগলকে একটি বিপনী উপস্থিতি প্রদান করে, যা বৃহদাকার ও অনুগত একটি প্রিমিয়াম মোবাইল ডিভাইস গ্রাহক-গোষ্ঠী গঠনের চাবিকাঠি, এবং এটি গুগলের পূর্ববর্তী নেক্সাস প্রোগ্রামে সেভাবে উপস্থিত ছিল না। "বিশেষ মাপে তৈরিকৃত একরূপ আসবাব", যা অপেক্ষমাণ কক্ষের স্থান সংকুলানের সময় সহজেই এক কোণায় একদল শিক্ষার্থীকে জায়গা দিতে সক্ষম, -এর পাশাপাশি "হালকা কাঠের ছাপ ও ধূসর বুননযুক্ত উজ্জ্বল রঙের সকৌতুক আভাস" -এর সংস্পর্শে দৃশ্যমান নান্দনিকতাপূর্ণ দোকানগুলি, "স্পষ্টতই গুগল"। টেকক্রাঞ্চকে করা একটি বিবৃতিতে গুগলের বিপণী প্রচার পরিচালক, জ্যানেল ফিশার বলেন, " যখন লোকেরা আসে, খুঁজে পায়, খেলা করে ও মজা করে এবং তা যদি হয় প্রযুক্তি নিয়ে, আমরা সত্যিই তা পছন্দ করি। তাই আমরা প্রকৃতভাবেই বিভিন্ন ধরনের বিমুগ্ধ অভিজ্ঞতার স্তর তৈরির চেষ্টা করি, তার মধ্যে কতক পণ্য ও পণ্যের বৈশিষ্ট্য -এর সরাসরি প্রতিপাদন, আবার কতক অধিক অনুসন্ধানী ও মজাদার "। প্রতিটি দোকানেরই "ঐ শহরের অনন্য আধুনিক বিষয়বস্তু" থাকে।
পুরস্কার
কনজিউমার ইলেক্ট্রনিকস বিভাগে ২০১৬ উইবি অ্যাওয়ার্ড লাভ করে গুগল স্টোর।
তিতুদহ ইউনিয়ন
তিতুদহ ইউনিয়ন বাংলাদেশের খুলনা বিভাগের চুয়াডাঙ্গা জেলার চুয়াডাঙ্গা সদর উপজেলার একটি ইউনিয়ন পরিষদ। এটি ১৪৫.০৩ কিমি২ (৫৬.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪০,১২৩ জন। ইউনিয়নেটিতে মোট গ্রামের সংখ্যা ২৬টি ও মৌজার সংখ্যা ২১টি।
জনপ্রতিনিধি
বর্তমান ইউপি চেয়ারম্যানঃ
অ্যানা হ্যারিসন
অ্যানা হ্যারিসন (ইংরেজি পূর্ণনাম:Anna Tuthill Symmes Harrison,জুলাই ২৫,১৭৭৫ - ফেব্রুয়ারি ২৫, ১৮৬৪) মার্কিন যুক্তরাষ্ট্রের রাষ্ট্রপতি উইলিয়াম হেনরি হ্যারিসনের সহধর্মিণী এবং মার্কিন রাষ্ট্রপতি বেঞ্জামিন হ্যারিসনের পিতামহী। তিনি মার্কিন ফার্স্ট লেডি হলেও কখনোই হোয়াইট হাউজে প্রবেশ করেননি।
সন্ধানপুর ইউনিয়ন
সন্ধানপুর ইউনিয়ন বাংলাদেশের টাঙ্গাইল জেলার অন্তর্গত ঘাটাইল উপজেলার একটি ইউনিয়ন।
ভৌগোলিক উপাত্ত
সন্ধানপুর ইউনিয়নের মোট আয়তন ১৮২৩৩ একর।ঘরবাড়ির সংখ্যা ১২৫০৮ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী সন্ধানপুর ইউনিয়নের মোট জনসংখ্যা ৪৭০৫৫ জন।এদের মধ্যে ২২৮৪৬ জন পুরূষ এবং ২৪২০৯ জন মহিলা। প্রতি ব:কি: এ ৬৩৮ জন লোক বাস করে।
অর্থনীতি
এখানকার অর্থনীতি মূলত কৃষিভিত্তিক। ধান,গম,হলুদ, আঁদা ইত্যাদি। তবে বতর্মানে পোল্ট্রি ও পশুপালন খুবই জনপ্রিয় হচ্ছে।
উল্লেখযোগ্য ব্যক্তি
মোঃআনিছুর রহমান,বীর মুক্তিযোদ্ধা। অবসরপ্রাপ্ত সরকারী চাকুরীজীবী। জন্মস্থান সন্ধানপুর ইউনিয়নের কুশারিয়া গ্রামে।পিতার নাম মৃত হাজী মোঃছামান আলী।
ভেনেজুয়েলীয় শরণার্থী সংকট
ভেনেজুয়েলার অভিবাসন ও উদ্বাস্তু সংকট বলতে বলিভারিয়ান বিপ্লবের কারণে রাষ্ট্রপতি হুগো শ্যাভেজ ও নিকোলাস মাদুরোর সময় লক্ষ লক্ষ ভেনেজুয়েলীয়দের তাদের জন্মভূমি থেকে দেশত্যাগকে বোঝায়।
নিউজউইক "বলিভারীয় অভিবাসী"কে "বিশাল আকারে ভাগ্যের উল্টেদিকে" হিসাবে বর্ণনা করেছে, যেখানে "বিপর্যয়" হল ২০তম শতকের ভেনিজুয়েলার উচ্চ অভিবাসন হারের সঙ্গে তুলনা। প্রাথমিকভাবে, উচ্চ শ্রেণীর ভেনেজুয়েলীয়রা ও পণ্ডিতরা রাষ্ট্রপতি চাভেজের সময় দেশান্তরিত হয়েছিল, কিন্তু দেশের পরিস্থিতি খারাপ হওয়ার সঙ্গে সঙ্গে মধ্যবিত্ত ও নিম্নবিত্ত ভেনেজুয়েলীয়রা চলে যেতে শুরু করে। এটি শিক্ষিত বা দক্ষ বিপুল সংখ্যক অভিবাসীর কারণে একটি ব্রেন ড্রেন সৃষ্টি করেছে, যা জাতিকে প্রভাবিত করেছে। দেশের বিরোধী রাজনীতিতে হতাশার পর, রাষ্ট্রপতি মাদুরোর বিরোধিতাকারী ভেনিজুয়েলীয়রাও দেশ ছেড়ে চলে যায়, ফলে মাদুরো সরকারের প্রতি সমর্থন বেড়ে যায়। সংকটের সময়, ভেনিজুয়েলীয়দের প্রায়ই তাদের জন্মভূমি ছেড়ে যাওয়ার ইচ্ছা সম্পর্কে জিজ্ঞাসা করা হয়েছে, এবং ২০১৫ সালের ডিসেম্বর মাসের সমীক্ষায় জিজ্ঞাসা করা ৩০ শতাংশেরও বেশি বলেছেন যে তারা স্থায়ীভাবে ভেনেজুয়েলা ছেড়ে যাওয়ার পরিকল্পনা করেছে। পরের সেপ্টেম্বর মাসে শতাংশ প্রায় দ্বিগুণ হয়েছিল, ডাটিনকর্প অনুযায়ী, উত্তরদাতাদের ৫৭ শতাংশ দেশ ছেড়ে যেতে চেয়েছিল। ১৯৯৯ সালে বিপ্লব শুরু হওয়ার পর থেকে ২০১৯ সালের মাঝামাঝি সময় পর্যন্ত ৪০ লাখেরও বেশি ভেনেজুয়ীল দেশত্যাগ করেছিল, যা দেশের মোট জনসংখ্যার প্রায় ১৩ শতাংশ।
রাষ্ট্রসংঘ ভবিষ্যদ্বাণী করেছিল যে ২০১৯ সালের শেষ নাগাদ, ভেনেজুয়েলীয় সংকটের সময় ৫০ লাখেরও বেশি অভিবাসী নথিভুক্ত করা হবে, যা দেশের মোট জনসংখ্যার ১৫% এরও বেশি।
জিএসপি ফাইন্যান্স কোম্পানি (বাংলাদেশ) লিমিটেড
জিএসপি ফাইন্যান্স কোম্পানি (বাংলাদেশ) লিমিটেড হচ্ছে বাংলাদেশের একটি ব্যাংক-বিহীন আর্থিক প্রতিষ্ঠান। ফিরোজ উ হায়দার চেয়ারম্যান হিসেবে, সাবের হোসেন চৌধুরী এবং ভাইস চেয়ারম্যান হিসেবে এ.টি.এম. শামসুল হুদা রয়েছেন।
ইতিহাস
জিএসপি ফাইন্যান্স কোম্পানি (বাংলাদেশ) লিমিটেড ১৯৯৫ সালের ২৯ অক্টোবর প্রতিষ্ঠিত হয় এবং ১৯৯৬ এর ১৭ এপ্রিল থেকে এর কার্যক্রম শুরু করে। প্রতিষ্ঠানটি বাংলাদেশ মার্চেন্ট ব্যাংকার্স অ্যাসোসিয়েশনের সদস্য।
কোম্পানির ১০তম বার্ষিক সাধারণ সভা ২০০৫ এর এপ্রিল মাসে চেয়ারম্যান সুথাম চান্সরিচাওলার অধীনে অনুষ্ঠিত হয় যেখানে ২২.৫ শতাংশ লভ্যাংশ অনুমোদন করে।
ধর্মসূত্র
ধর্মসূত্র মানব আচরণের বিভিন্ন সারগ্রন্থগুলির মধ্যে যেকোন একটি যা হিন্দু আইনের আদি উৎস। এগুলি মূলত আন্তঃব্যক্তিক সম্পর্ক এবং জনগণ ও রাষ্ট্রের মধ্যে সম্পর্ক সম্পর্কিত আইনের অপরিহার্য বিষয়গুলি সম্বলিত সূক্ষ্ম নিয়মগুলির নিয়ে গঠিত। সর্বাধিক বর্ণ ও মানুষের সামাজিক, অর্থনৈতিক ও ধর্মীয় সম্পর্কের ব্যবহারিক নিয়মগুলি নিয়ে কাজ করে৷ গদ্যে প্রণয়ন করা, এগুলি স্মৃতির প্রতি প্রতিশ্রুতিবদ্ধ হওয়ার উদ্দেশ্যে ও শিক্ষকদের দ্বারা মৌখিকভাবে ব্যাখ্যা করার উদ্দেশ্যে ছিল। পূর্বে বিদ্যমান ধর্ম-সূত্রগুলির এই মেট্রিকাল সংস্করণগুলিকে ধর্মশাস্ত্র বলা হয়, যদিও আধুনিক সময়ে এই শব্দটি সাধারণত হিন্দু ধর্মীয় ও সামাজিক জীবনকে নিয়ন্ত্রণকারী প্রথাগত নিয়ম ও পালনের সমগ্র অংশ বোঝাতে ব্যবহৃত হয়।
জিএসপি ফাইন্যান্স কোম্পানি (বাংলাদেশ) লিমিটেড
ইতিহাস
বাংলাদেশ ব্যাংক জিএসপি ফাইন্যান্স কোম্পানি (বাংলাদেশ) লিমিটেডকে ২০০৭-এর আগস্টে প্রারম্ভিক সরকারি প্রস্তাব গ্রহণের আহ্বান জানায়।
ধর্মসূত্র
ধর্মসূত্র অসংখ্য ছিল, কিন্তু আধুনিক যুগে মাত্র চারটি গ্রন্থই টিকে আছে। এই গ্রন্থগুলির মধ্যে সবচেয়ে গুরুত্বপূর্ণ হল আপস্তম্ব ধর্মসূত্র, গৌতম ধর্মসূত্র, বৌধায়ন ধর্মসূত্র এবং বশিষ্ঠ ধর্মসূত্র। এই বিদ্যমান গ্রন্থগুলি লেখকদের উদ্ধৃত করে এবং সতেরটি কর্তৃপক্ষের মতামত উল্লেখ করে, যা বোঝায় যে এই গ্রন্থগুলি যখন রচিত হয়েছিল তার আগে একটি সমৃদ্ধ ধর্মসূত্রের ঐতিহ্য ছিল।
জিএসপি ফাইন্যান্স কোম্পানি (বাংলাদেশ) লিমিটেড
ইতিহাস
ব্র্যাক ব্যাংক একটি সমঝোতা স্মারক স্বাক্ষরের পর জিএসপি ফাইন্যান্সের সংখ্যাগরিষ্ঠ অংশ কেনার আগ্রহ প্রকাশ করলেও ২০০৯ সালের ফেব্রুয়ারীতে চুক্তিটি ভেস্তে যায়।
ধর্মসূত্র
বর্তমান ধর্মসূত্রগুলি সংক্ষিপ্ত সূত্র বিন্যাসে লেখা হয়েছে, অত্যন্ত অসম্পূর্ণ বাক্য গঠন সহ যা বোঝা কঠিন এবং পাঠককে ব্যাখ্যা করার জন্য অনেক কিছু ছেড়ে দেওয়া হয়েছে। ধর্মশাস্ত্র হল ধর্মসূত্রের শ্লোক (চারটি ৮-অক্ষরযুক্ত শ্লোক শৈলী চান্দাস কাব্য, অনুষ্টুভ মিটার) ব্যবহার করে উদ্ভূত কাজ, যা তুলনামূলকভাবে স্পষ্ট।
জিএসপি ফাইন্যান্স কোম্পানি (বাংলাদেশ) লিমিটেড
ইতিহাস
জিএসপি ফাইন্যান্স কোম্পানি (বাংলাদেশ) লিমিটেড ২০১০ সালের শেষ নাগাদ ঢাকা স্টক এক্সচেঞ্জে তালিকাভুক্ত হওয়ার জন্য কাজ করে যায়।
ধর্মসূত্র
ধর্মসূত্রগুলিকে ধর্মের নির্দেশিকা বলা যেতে পারে কারণ এতে ব্যক্তি ও সামাজিক আচরণ, নৈতিক নিয়মাবলী, পাশাপাশি ব্যক্তিগত, দেওয়ানি ও ফৌজদারি আইনের নির্দেশিকা রয়েছে। তারা ছাত্রত্ব, গৃহস্থালি, অবসর এবং ত্যাগের মতো জীবনের বিভিন্ন পর্যায়ে মানুষের কর্তব্য এবং অধিকার নিয়ে আলোচনা করে। এই ধাপগুলিকে আশ্রমও বলা হয়। তারা রাজাদের আচার ও কর্তব্য, বিচারিক বিষয় এবং ব্যক্তিগত আইন যেমন বিবাহ এবং উত্তরাধিকার সংক্রান্ত বিষয়ে আলোচনা করে। যাইহোক, ধর্মসূত্রগুলি সাধারণত আচার-অনুষ্ঠানের সাথে লেনদেন করে না, একটি বিষয় যা কল্প এর শ্রৌতসূত্র এবং গৃহ্যসূত্র গ্রন্থে অন্তর্ভুক্ত ছিল।
জিএসপি ফাইন্যান্স কোম্পানি (বাংলাদেশ) লিমিটেড
ইতিহাস
২০১৮ সালের নভেম্বর মাসে জিএসপি ফাইন্যান্সের শেয়ার প্রতি আয় হ্রাস পায়। ২০১৯ সালে এটি ১০.৫ শতাংশ লভ্যাংশ ঘোষণা করে যার মধ্যে ৬ শতাংশ নগদ এবং ৪.৫ শতাংশ শেয়ার মালিকানাধীন ছিল।
ধর্মসূত্র
রচনা শৈলী
ঋগ্বেদের স্তোত্রগুলি শ্লোকে রচিত প্রাচীনতম গ্রন্থগুলির মধ্যে একটি। মধ্য বৈদিক যুগের অন্তর্গত ব্রাহ্মণ ও বেদাঙ্গগুলি গদ্যে রচিত। মৌলিক পাঠ্যগুলি সূত্রধর্মী শৈলীতে রচিত হয় যা সূত্র নামে পরিচিত যার আক্ষরিক অর্থ হল সূত্র যার উপর প্রতিটি সূত্র মুক্তার মতো স্তব্ধ।
ধর্মসূত্রগুলি সূত্র শৈলীতে রচিত এবং এটি বৃহত্তর গ্রন্থের সংকলনের অংশ ছিল, যাকে বলা হয় কল্পসূত্র যা আচার, অনুষ্ঠান এবং যথাযথ পদ্ধতির সূক্ষ্ম বিবরণ দেয়। কল্পসূত্রে তিনটি বিভাগ রয়েছে, যথা শ্রৌতসূত্র যা বৈদিক আচার-অনুষ্ঠান নিয়ে কাজ করে, গৃহসূত্র যা উত্তরণের আচার অনুষ্ঠান এবং ঘরোয়া বিষয় নিয়ে কাজ করে, এবং ধর্মসূত্র যা জীবনে সঠিক পদ্ধতির সাথে মোকাবিলা করে। আপস্তম্ব ও বৌধায়নের ধর্মসূত্রগুলি বৃহত্তর কল্পসূত্র গ্রন্থের অংশ গঠন করে, যার সবকটিই আধুনিক যুগে টিকে আছে।
সূত্র ঐতিহ্যটি সাধারণ যুগের শুরুতে শেষ হয়েছিল এবং এর পরে শ্লোক নামে কাব্যিক অক্টোসিলেবল শ্লোক শৈলী অনুসরণ করা হয়েছিল। শ্লোক শৈলীটি ধর্মশাস্ত্র যেমন মনুস্মৃতি, হিন্দু মহাকাব্য ও পুরাণ রচনা করতে ব্যবহৃত হয়েছিল।
স্মৃতির যুগ যা সিই প্রথম সহস্রাব্দের দ্বিতীয়ার্ধে শেষ হয়েছিল তার পরে ৯ম শতাব্দীতে ভাষ্যগুলিকে নিবন্ধ বলা হয়। এই আইনী ঐতিহ্যে পূর্ববর্তী ধর্মসূত্র ও স্মৃতির ভাষ্য রয়েছে।
লেখকত্ব ও সময়কাল
প্রায় ২০টি ধর্মসূত্র পরিচিত, কিছু আধুনিক যুগে টিকে আছে ঠিক তাদের মূলের টুকরো হিসাবে। চারটি ধর্মসূত্র ইংরেজিতে অনূদিত হয়েছে এবং অধিকাংশই পাণ্ডুলিপিতে রয়ে গেছে। সকলেই তাদের লেখকের নাম বহন করে, কিন্তু প্রকৃত লেখক কে ছিলেন তা নির্ধারণ করা এখনও কঠিন।
বিদ্যমান ধর্মসূত্র গ্রন্থগুলি নীচে তালিকাভুক্ত করা হয়েছে:
জিএসপি ফাইন্যান্স কোম্পানি (বাংলাদেশ) লিমিটেড
ইতিহাস
২০২১ সালের সেপ্টেম্বরে স্টক এক্সচেঞ্জে কোম্পানির শেয়ার দর কমে যায়। ডিসেম্বরে শেয়ার আবার বৃদ্ধি পায়। ফলে এটি ৫.৫ নগদ লভ্যাংশ এবং ৫.৫ স্টক লভ্যাংশ সহ ১১ শতাংশ লভ্যাংশ ঘোষণা করে।
২০২২ অর্থবছরের প্রথম প্রান্তিকে কোম্পানির মুনাফা হ্রাস পায়। জানুয়ারিতে কোম্পানিটির শেয়ার দর বাড়ে। বেশি লেনদেন হওয়া অন্য তিনটি কোম্পানির সাথে কোম্পানিটি মে মাসে সবচেয়ে বেশি লেনদেন হওয়া স্টকগুলির মধ্যে একটি ছিল। এপ্রিল মাসে জিএসপি ফাইন্যান্সে মোহাম্মদ ইমদাদুল ইসলামের রেকর্ডে কিছু অনিয়মের কারণে বাংলাদেশ ব্যাংক ইসলামিক ফাইন্যান্স অ্যান্ড ইনভেস্টমেন্ট লিমিটেডকে জিএসপি ফাইন্যান্সের ব্যবস্থাপনা পরিচালক মোহাম্মদ ইমদাদুল ইসলামকে তার ব্যবস্থাপনা পরিচালক হিসেবে নিয়োগের অনুমতি প্রত্যাখ্যান করে।  এপ্রিল-জুন মাসে কোম্পানির মুনাফা ৭০ শতাংশ কমে আসে। জুন মাসে স্টক মার্কেটে কোম্পানির শেয়ারের দাম উল্লেখযোগ্যহারে বাড়লেও মাসের শেষের দিকে কমে যায়।  তবে জুন মাসে এটি সবচেয়ে বেশি ব্যবসা করা স্টক ছিল।  বছরের শেষের দিকে এর মুনাফা কিছুটা বৃদ্ধি পায় এবং পরিচালনা পর্ষদ ২.৫ নগদ লভ্যাংশ এবং ৭.৫ শতাংশ স্টক লভ্যাংশ সুপারিশ করে।
ধর্মসূত্র
লেখকত্ব ও সময়কাল
আপস্তম্ব ও বৌধায়নের ধর্মসূত্র কল্পসূত্রের একটি অংশ কিন্তু তারা এই গ্রন্থগুলির ঐতিহাসিক লেখক কিনা বা এই গ্রন্থগুলি তাদের নামের জন্য দায়ী নির্দিষ্ট প্রতিষ্ঠানের মধ্যে রচিত হয়েছিল কিনা তা প্রতিষ্ঠিত করা সহজ নয়। তদুপরি, গৌতম ও বশিষ্ঠ প্রাচীন ঋষিগণ নির্দিষ্ট বৈদিক দর্শনের সাথে সম্পর্কিত এবং তাই তারা এই গ্রন্থগুলির ঐতিহাসিক লেখক কিনা তা বলা কঠিন। লেখকত্বের সমস্যাটি এই কারণে আরও জটিল যে আপস্তম্ব ছাড়াও অন্যান্য ধর্মসূত্রে পরবর্তী সময়ে বিভিন্ন পরিবর্তন করা হয়েছে।
এই নথিগুলির বিষয়ে প্রমাণের অভাবের কারণে এই নথিগুলির তারিখগুলি সম্পর্কে অনিশ্চয়তা রয়েছে৷ কেন গ্রন্থগুলির জন্য নিম্নলিখিত তারিখগুলি স্থাপন করেছেন, উদাহরণস্বরূপ, যদিও অন্যান্য পণ্ডিতরা একমত নন: গৌতম ৬০০ খ্রিস্টপূর্বাব্দ থেকে ৪০০ খ্রিস্টপূর্বাব্দ, আপস্তম্ব ৪৫০ খ্রিস্টপূর্বাব্দ থেকে ৩৫০ খ্রিস্টপূর্বাব্দ, বৌধায়ন ৫০০ খ্রিস্টপূর্বাব্দ থেকে ২০০ খ্রিস্টপূর্বাব্দ, এবং বশিষ্ঠ ৩০০ খ্রিস্টপূর্বাব্দ থেকে ৩০০ খ্রিস্টপূর্বাব্দ। প্যাট্রিক অলিভেলে পরামর্শ দেন যে ধর্মসূত্র ধারার বর্তমান গ্রন্থগুলির মধ্যে আপস্তম্ব ধর্মসূত্র প্রাচীনতম ও গৌতমের দ্বিতীয় প্রাচীনতম, অন্যদিকে রবার্ট লিংগাট পরামর্শ দেন যে গৌতম ধর্মসূত্র প্রাচীনতম।
এই নথিগুলির ভৌগোলিক উদ্ভব সম্পর্কে বিভ্রান্তি রয়েছে। বুহলার ও কেনের মতে, আপস্তম্ব দক্ষিণ ভারত থেকে এসেছেন সম্ভবত আধুনিক অন্ধ্রপ্রদেশের সাথে সংশ্লিষ্ট একটি অঞ্চল থেকে। বৌধায়নও দক্ষিণ থেকে এসেছিল যদিও এই সম্পর্কিত প্রমাণ আপস্তম্বের তুলনায় দুর্বল। গৌতম সম্ভবত পশ্চিম অঞ্চল থেকে এসেছেন, উত্তর-পশ্চিম অঞ্চলের কাছাকাছি যেখানে পাণিনি ছিলেন, এবং আধুনিক ভারতে যেখানে মারাঠা মানুষ পাওয়া যায় তার সাথে মিলে যায়। কোনো প্রমাণের অভাবে বশিষ্ঠ সম্পর্কে কিছুই বলা যায় না।
এই নথিগুলির কালপঞ্জি সম্পর্কে পণ্ডিতদের বিভিন্ন মতামত রয়েছে। আপস্তম্ব ও গৌতমের বয়স সম্পর্কে বিপরীত সিদ্ধান্ত রয়েছে। বুহলার ও লিঙ্গতের মতে আপস্তম্ব বৌধায়নের চেয়ে ছোট। বশিষ্ট অবশ্যই পরবর্তী লেখা।
সাহিত্য কাঠামো
এই ধর্মসূত্রগুলির গঠন মূলত বিষয় ও শ্রোতা উভয় ক্ষেত্রেই ব্রাহ্মণদের সম্বোধন করে। ব্রাহ্মণরাই এই গ্রন্থের স্রষ্টা ও প্রাথমিক ভোক্তা। ধর্মসূত্রের বিষয়বস্তু হল ধর্ম। এই গ্রন্থগুলির কেন্দ্রীয় গুরুত্ব হল ব্রাহ্মণ পুরুষের তার জীবদ্দশায় কীভাবে আচরণ করা উচিত। স্পাস্তম্বের পাঠ্য যা সর্বোত্তমভাবে সংরক্ষিত আছে তাতে মোট ১,৩৬৪টি সূত্র রয়েছে যার মধ্যে ১,২০৬টি (৮৮ শতাংশ) ব্রাহ্মণকে উৎসর্গ করা হয়েছে, যেখানে মাত্র ১৫৮টি (১২ শতাংশ) সাধারণ প্রকৃতির বিষয়গুলির সাথে সম্পর্কিত। ধর্মসূত্রের কাঠামোটি অল্প বয়স্ক ছেলের বৈদিক দীক্ষা দিয়ে শুরু হয় এবং তারপরে প্রাপ্তবয়স্কতায় প্রবেশ, বিবাহ ও প্রাপ্তবয়স্ক জীবনের দায়িত্ব যার মধ্যে দত্তক গ্রহণ, উত্তরাধিকার, মৃত্যু অনুষ্ঠান এবং পৈতৃক নৈবেদ্য অন্তর্ভুক্ত রয়েছে। অলিভেলের মতে, ধর্মসূত্র যে কারণে বৈদিক দীক্ষা প্রবর্তন করেছিল তা ছিল ব্যক্তিকে বিদ্যালয়ে ধর্ম বিধির অধীন করা, তাকে 'দুবার জন্ম নেওয়া' মানুষ বানিয়ে, কারণ শিশুরা বৈদিক ঐতিহ্যে ধর্মের অনুশাসন থেকে মুক্ত বলে বিবেচিত হত।
আপস্তম্বের ধর্মসূত্রের কাঠামোটি ছাত্রের কর্তব্যের সাথে শুরু হয়, তারপরে গৃহকর্তার কর্তব্য ও উত্তরাধিকারের মতো অধিকার বর্ণনা করে এবং রাজার প্রশাসনের মাধ্যমে শেষ হয়। এটি ধর্মগ্রন্থের প্রাথমিক কাঠামো গঠন করে। যাইহোক, গৌতম, বৌধায়ন ও বশিষ্ঠের ধর্মসূত্রে উত্তরাধিকার ও তপস্যার মতো কিছু বিভাগ পুনর্গঠিত হয়েছে এবং গৃহকর্তা বিভাগ থেকে রাজা-সম্পর্কিত বিভাগে স্থানান্তরিত হয়েছে। অলিভেলে পরামর্শ দেন যে এই পরিবর্তনগুলি কালানুক্রমিক কারণে হতে পারে যেখানে নাগরিক আইন ক্রমবর্ধমানভাবে রাজার প্রশাসনিক দায়িত্বের অংশ হয়ে উঠেছে।
ধর্মের অর্থ
ধর্ম হল একটি ধারণা যা শুধুমাত্র হিন্দুধর্মেই নয়, জৈনধর্ম ও বৌদ্ধধর্মেও কেন্দ্রীয়। শব্দটির অর্থ অনেক কিছু এবং এর ব্যাখ্যার বিস্তৃত সুযোগ রয়েছে। ধর্মসূত্রে ধর্মের মৌলিক অর্থে বলা হয়েছে, অলিভেলে বৈচিত্র্যময়, এবং এতে রয়েছে স্বীকৃত আচরণের নিয়ম, আচার-অনুষ্ঠানের মধ্যে পদ্ধতি, নৈতিক কর্ম, ধার্মিকতা ও নৈতিক মনোভাব, দেওয়ানি ও ফৌজদারি আইন, আইনি প্রক্রিয়া ও তপস্যা বা শাস্তি, এবং সঠিক ও উৎপাদনশীল জীবনযাপনের জন্য নির্দেশিকা।
ধর্ম শব্দটি সামাজিক প্রতিষ্ঠান যেমন বিবাহ, উত্তরাধিকার, দত্তক গ্রহণ, কাজের চুক্তি, বিরোধের ক্ষেত্রে বিচারিক প্রক্রিয়া, সেইসাথে খাদ্য হিসাবে মাংস এবং যৌন আচরণের মতো ব্যক্তিগত পছন্দগুলিও অন্তর্ভুক্ত করে।
ধর্মের উৎস: ধর্মগ্রন্থ বা অভিজ্ঞতাবাদ
ধর্মের উৎস ছিল একটি প্রশ্ন যা ধর্ম পাঠ্য লেখকদের মনে উদয় হয়েছিল এবং তারা "ধর্মের নির্দেশিকা কোথায় পাওয়া যাবে?" খোঁজার চেষ্টা করেছিল। তারা ধর্মের উৎস হিসেবে বৈদিক আদেশ-নিষেধকে সংজ্ঞায়িত ও পরীক্ষা করতে চেয়েছিল, দাবি করে যে বেদের মতো, ধর্মও মানুষের উৎপত্তি নয়। এটি আচার-অনুষ্ঠান সম্পর্কিত নিয়মের জন্য কাজ করেছিল, কিন্তু অন্যান্য সমস্ত বিষয়ে এটি অসংখ্য ব্যাখ্যা ও বিভিন্ন উদ্ভব সৃষ্টি করেছিল। এটি বিভিন্ন কাজের সংজ্ঞা সহ দলিলের দিকে পরিচালিত করে, যেমন বিভিন্ন অঞ্চলের ধর্ম (দেশধর্ম), সামাজিক গোষ্ঠীর (জাতিধর্ম), বিভিন্ন পরিবারের (কুলধর্ম)। ধর্মসূত্র ও ধর্মশাস্ত্রের লেখকরা স্বীকার করেছেন যে এই ধর্মগুলি বৈদিক গ্রন্থে পাওয়া যায় না, বা বেদে অন্তর্ভুক্ত আচরণগত নিয়মগুলিও পাওয়া যায় না। এটি ধর্মতাত্ত্বিক বনাম ধর্ম বিধি ও নির্দেশিকাগুলির জ্ঞানীয় উৎসের বাস্তবতার মধ্যে আইনী কোড এবং ধর্মের নিয়মগুলির অনুসন্ধানের মধ্যে অসঙ্গতি সৃষ্টি করেছিল।
ধর্মসূত্রের প্রকৃতি আদর্শিক, তারা বলে যে লোকেদের কী করা উচিত, কিন্তু তারা বলে না মানুষ আসলে কী করেছিল। কিছু পণ্ডিত বলেছেন যে ভারতীয় ইতিহাসে প্রকৃত আইনী কোড প্রতিষ্ঠার জন্য প্রত্নতত্ত্ব, এপিগ্রাফি (সূত্র-লিপি উৎকিরণবিদ্যা) ও অন্যান্য ঐতিহাসিক প্রমাণ ব্যবহার করার পরিবর্তে ঐতিহাসিক উদ্দেশ্যে এই উৎসগুলি অবিশ্বস্ত এবং মূল্যহীন। অলিভেলে বলেছেন যে আদর্শিক গ্রন্থগুলিকে বরখাস্ত করাটা বুদ্ধিমানের কাজ নয়, যেমন বিশ্বাস করা হয় যে ধর্মসূত্র ও ধর্মশাস্ত্র গ্রন্থগুলি অভিন্ন আচরণবিধি উপস্থাপন করে এবং সেখানে কোন ভিন্নমত বা ভিন্নমত ছিল না।
২০২০-২১ ভারতীয় কৃষকদের প্রতিবাদ
২০২০ সালে ভারতীয় কৃষকদের প্রতিবাদ হল ২০২০ সালে ভারতীয় সংসদ দ্বারা গৃহীত তিনটি কৃষি আইনের বিরুদ্ধে চলমান প্রতিবাদ, যা কৃষক ইউনিয়ন দ্বারা কৃষকবিরোধী আইন হিসাবে বর্ণনা করা হয়।
পটভূমি
ভারত সরকার ২০২০ সালের জুন মাসে তিনটি কৃষি অধ্যাদেশ বাস্তবায়িত করে, যা কৃষি উৎপাদন, তার বিক্রয়, সংগ্রহ, কৃষি বিপণন ও চুক্তি চাষ সংস্কারের ক্ষেত্রে কাজ করে।
লোকসভায় একটি বিল ২০২০ সালের ১৫ সেপ্টেম্বর এবং অন্য দুটি ২০২০ সালের ১৮ সেপ্টেম্বর পাস হয়। পরে, রাজ্যসভাও ২০২০ সালের ২০ সেপ্টেম্বর দুটি এবং ২২ সেপ্টেম্বর তৃতীয় বিলটি পাস করে।  ২০২০ সালের ২৮ সেপ্টেম্বর বিলে স্বাক্ষর করে ভারতের রাষ্ট্রপতিও তাঁর সম্মতি প্রদান করেন, এভাবে বিলগুলি কার্যত আইনে রূপান্তরিত হয়।
এই আইনগুলি নিম্নরূপ:
আব্দুস সাত্তার (চিত্রশিল্পী)
'''ড. আব্দুস সাত্তার''' (জন্ম: ২রা ফেব্রুয়ারি, ১৯৪৮) বাংলাদেশের একজন চিত্রশিল্পী। তিনি তার শিল্পকর্মের জন্য ২টি স্বর্ণপদকসহ ৭টি আর্ন্তজাতিক পুরস্কার পান। জাতীয় পর্যায়ে পেয়েছেন ৯টি পুরস্কার। তার ২০টির অধিক প্রকাশনা রয়েছে যেগুলো কলেজ ও বিশ্ববিদ্যালয়ে রেফারেন্স বুক হিসাবে তালিকাভুক্ত।
বহিঃসংযোগ
[http://www.dailysangram.com/post/318018-%E0%A6%85%E0%A6%A7%E0%A7%8D%E0%A6%AF%E0%A6%BE%E0%A6%AA%E0%A6%95-%E0%A6%A1-%E0%A6%86%E0%A6%AC%E0%A7%8D%E0%A6%A6%E0%A7%81%E0%A6%B8-%E0%A6%B8%E0%A6%BE%E0%A6%A4%E0%A7%8D%E0%A6%A4%E0%A6%BE%E0%A6%B0-%E0%A6%8F%E0%A6%B0-%E0%A7%AD%E0%A7%A7-%E0%A6%A4%E0%A6%AE-%E0%A6%9C%E0%A6%AE%E0%A7%8D%E0%A6%AE%E0%A6%AC%E0%A6%BE%E0%A6%B0%E0%A7%8D%E0%A6%B7%E0%A6%BF%E0%A6%95%E0%A7%80-%E0%A6%89%E0%A6%A6%E0%A6%AF%E0%A6%BE%E0%A6%AA%E0%A6%A8 অধ্যাপক ড. আব্দুস সাত্তার এর ৭১ তম জম্মবার্ষিকী উদ্‌যাপন]
গ্লিনার্স ফুড ব্যাংক
থাম্ব|ইন্ডিয়ানার ইন্ডিয়ানাপোলিসে গ্লিনার্স ফুড ব্যাংকের একটি ডেলিভারি ট্রাক। গ্লিনার্স ফুড ব্যাংক ১৯৮০ সালে প্রতিষ্ঠিত হয় এবং এটি ইন্ডিয়ানার বৃহত্তম খাদ্য ব্যাংক। ইন্ডিয়ানাপলিস মেট্রোপলিটন এলাকা ছাড়াও, এটি মধ্য ও দক্ষিণ-পূর্ব ইন্ডিয়ানার ২১টি কাউন্টিতে কাজ করে। গ্লিনার্স ফুড ব্যাংক ১৯৮১ সালে ফিডিং আমেরিকার একটি সহযোগী প্রতিষ্ঠান হয়ে ওঠে। ফুড ব্যাংকটি মিডওয়েস্ট প্রোডাকস প্রসেসিং সেন্টার পরিচালনা করে, যা মার্কিন যুক্তরাষ্ট্রের আটটি আঞ্চলিক উৎপাদন সমবায়ের একটি। ফুড ব্যাংকটি ক্রোগারের সেন্ট্রাল ডিভিশন রিক্ল্যামেশন সেন্টার থেকে খাদ্য এবং অ-খাদ্য আইটেম সংগ্ৰহ করে। গ্লিনার্স ফুড ব্যাংক প্রাকৃতিক দুর্যোগের প্রতিক্রিয়া সাইট এবং এফইএমএ-এর স্টোরেজ সাইট হিসাবে কাজ করে। ফুড ব্যাংকটি তার পৃষ্ঠপোষকদের জন্য ৭০০ মিলিয়ন পাউন্ডেরও বেশি খাবার সরবরাহ করেছে।
ইতিহাস
ফুড ব্যাংকটি প্রতিষ্ঠার জন্য তহবিল প্রদান করেছিল কমিউনিটি অ্যাকশন অফ গ্রেটার ইন্ডিয়ানাপোলিস (সিএজিআই), যা তখন দারিদ্রের বিরুদ্ধে সামাজিক প্রতিক্রিয়া (সিএএপি) নামে পরিচিত, এটি ছিল লিন্ডন বি জনসনের "দারিদ্রের বিরুদ্ধে যুদ্ধ" এবং ১৯৬৪ সালের অর্থনৈতিক সুযোগ আইনের ফলাফল। কার্যক্রমের প্রথম বছরে, ফুড ব্যাংক ৩৫টি সংস্থাকে ৮৩,০২১ পাউন্ড খাদ্য বিতরণ করেছে। পরের বছর, ফুড ব্যাংক লিলি এনডাওমেন্ট এবং ক্রাইস্ট চার্চ ক্যাথিড্রাল থেকে অনুদান গ্রহণ করে এবং দেশটির প্রথম ফুড ব্যাংক নেটওয়ার্ক ফিডিং আমেরিকাকে এর মধ্যে অধিভুক্ত করে।
১৯৯২ সালে ১ মিলিয়ন ডলারের অনুদান এবং উপহারের সাথে, গ্লিনার্স ফুড ব্যাংক তাদের সুবিধাগুলি সংস্কার করে এবং তার একটি বিল্ডিংয়ের জন্য সেন্ট্রাল ইন্ডিয়ানা কমিউনিটি ফাউন্ডেশনের সাথে যৌথ মালিকানা প্রতিষ্ঠা করে।
ফলাফল
আজ অবধি, গ্লিনার্স-এর রিপোর্ট অনুযায়ী সংস্থাটি তাদের পৃষ্ঠপোষকদের জন্য ৭০০ মিলিয়ন পাউন্ড খাদ্য সরবরাহ করেছে।
২০২২ সালে, "উইনার্স গিভ মিল্ক ড্রাইভ" শিরোনামে গ্লিনার্স তার পৃষ্ঠপোষকদের ২০,০০০ গ্যালন দুধ (মে এবং জুন মাসে প্রতিটি দর্শনার্থীর জন্য প্রায় এক গ্যালন দুধ) সরবরাহ করার জন্য তহবিল সংগ্রহের লক্ষ্য নির্ধারণ করেছে। এই ড্রাইভের সাথে সম্পর্কিত রোমেইন গ্রোসজিন, একজন ইন্ডিকার ড্রাইভার, তিনি ফুড ব্যাংকে স্বেচ্ছাসেবক হিসাবে কাজ করেছিলেন এবং ইন্ডিয়ানাপোলিস মোটর স্পিডওয়েতে ২০২২ জিএমআর প্রিক্সে ২৮নং গ্লিনার্স ফুড ব্যাংক অফ ইন্ডিয়ানার হন্ডা গাড়ি চালিয়েছিলেন।